text: Meget glat motorvej
  27 december 2010 kl. 09.42
  Sort is lukker motorvejsspor på den sønderjyske motorvej.
  På den Sønderjyske Motorvej fra grænsen og til Kliplev har myndighederne valgt at lukke højre spor i begge retninger, skriver jv.dk. 
  Hos Syd- og Sønderjyllands Politi oplyser vagtchef Michael Skaarup, at sporene lukkes fordi vejbanen er ekstremt glat: 
  - Der er masser af sort is, så vi vælger at lukke højre spor på strækningen - foreløbigt frem til klokken 13, siger vagtchefen til jv.dk. 
  Der indføres også en ny midlertidig fartbegrænsning på strækningen. Man må maksimalt køre med 50 km/t mellem Padborg og Kliplev - ligeledes i første omgang frem til klokken 13.
  